Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: 52/1996. (XI. 14.) AB határozatban már foglalkozott
Paragraph Index: 197

52/1996. (XI. 14.) AB határozatban már foglalkozott az Alkotmány 64. §-ában szereplõ joggal, mely felfogása szerint általános petíciós jog (ABH 1996., 159., 163.). Az Alkotmánybíróság álláspontja szerint az Alkotmány szövegében szereplõ „vagy másokkal együtt” kitétel elsõsorban több, érdekközösségben lévõ személy együttes petíciójának a lehetõségére utal, és nem arra, hogy a „több” személy egyike a többieket képviselõ ügyvéd legyen — bár az Alkotmány 64. §-a nyilván ezt sem zárja ki. Az Alkotmánybíróság szerint méltányolható nemzetbiztonsági érdek, hogy a szigorú belsõ konspiráció mellett mûködõ nemzetbiztonsági szolgálatok tevékenységének konkrét tartalma, az eszközök és a módszerek, az együttmûködõ személyek csak a legszûkebb körben váljanak ismertté. Minthogy a petíciós jog egyébként sem tekinthetõ korlátozhatatlan jognak, a Hszt. 297. § (1) bekezdésében szereplõ korlátozásnak pedig az Alkotmánybíróság megítélése szerint a nemzetbiztonsági szolgálatok tevékenységének jellegére visszavezethetõ ésszerû okai vannak, az Alkotmánybíróság a Hszt. 297. § (1) bekezdésének megsemmisítésére irányuló indítványt nem találta megalapozottnak, ezért elutasította. IV. Az indítvány szerint a Hszt. 237. §, a 254. § (2) bekezdés, a 293. §, a 306. § és a 322. §, továbbá a Hsztvh. 37. §, 42. §

Source: https://magyarkozlony.hu/hivatalos-lapok/3bd5aba918352691888b0755de30301e1003ec24/dokumentumok/cc1f905b75a8b67936a0434f44faeffd6e9abda5/letoltes